text: El cementiri Vell de Banyoles | Cultura Banyoles
  ISBN: 978-84-87257-24-7
  També és un exemple de com un esdeveniment circumstancial urbanístic, pot esdevenir un bon portal per al coneixement del passat. En el cas present, a partir de les restes d'un cementiri municipal -el Camposanto o el Cementiri Vell- ens endinsem en un món proper i llunyà alhora, centrat en el segle XIX de la vila de Banyoles, amb una societat sotragada per condicions vitals dures, macerada en una profunda religiositat i amb comportaments socials encara arrelats en l'antic règim. Una societat que es dirigeix de ple cap als grans canvis de la revolució industrial, cultural i tecnològica dels segles XIX i XX amb una ànima rural i artesana.
  L'estudi del Cementiri Vell ens explica més d'un centenar d'anys de la vila de Banyoles, amb els seus alts i baixos productius i econòmics, els diversos episodis bèl·lics i les moltes malalties contagioses que van afectar bona part de la població durant prou temps per deixar algunes empremtes arqueològiques i urbanístiques.